Alkekengi officinarum
Alkekengi officinarum, saepe post Carolum Linnaeum Physalis alkekengi nuncupata, est species plantarum florentium et fructiferarum familiae Solanacearum in Asia occidentali sponte gignens. Alkekengi officinarum fructus comestibiles et in medicina utiles producit; qui fructus in "lampade" vel calyce rubricolore reconduntur.

Nomen 
Nomen generis Alkekengi nomenque speciei Alkekengi officinarum Philippus Miller anno 1754 in editione quarta abbreviata operis The Gardeners Dictionary primus construxit, post Iosephum Pitton Tournefort qui iam Francogallice tale nomen praefiguravit, sed neque Tournefort neque Miller strictam binominum consuetudinem acceperat. Linnaeus iam anno 1753 nomen generis Physalis adoptaverat, hanc speciem binomine P. alkekengi comprehendens. Recenter autem Margarita Whitson collegaeque anno 2005 divisionem inter Physalis Novi Mundi et Alkekengi Veteris Mundi suaserunt. Ergo nomen generis Alkekengi restitutum a botanicis hodiernis Millero attribuitur, sed nomen speciale officinarum Conrado Moench qui in catalogo horti botanici Marburgensis speciem rite Latine descripsit.

Nomen Graecum temporis Imperii Romani ἁλικάκκαβον relatum est. Apud Avicennam (qui anno 1025 Canonem suam ita dictam composuit) e versionibus Latinis saeculo XV impressis nomen "alkekengi" reperitur; unde in alios fontes tam Latinos quam Francogallicos (alcakange, alkékenge etc.) saeculis XV et XVI transmittitur.

Notae

Bibliographia 

 Fontes antiquiores
 c. 80 : 
 saec. II ineunte? : 
 c. 200 : 
 1484 : 
 1512 : 
 1753 : 
 1754 : 
 1802 : 

 Eruditio
 Shangguo Feng et al., "Complete chloroplast genomes of four Physalis species (Solanaceae): lights into genome structure, comparative analysis, and phylogenetic relationships" in BMC Plant Biology vol. 20 (2020) no. 242

Nexus externi 

Taxa Moench
Taxa 1802
Solanaceae
Fructus
Plantae medicinales
Plantae ornamentales
Fruges Asiae occidentalis